તુલસીજી અને જગદગુરુ આદિ શંકરાચાર્ય બંને સત્સંગને અત્યંત દુર્લભ માને છે. પહેલા હું આદિ શંકરાચાર્યથી શરુ કરૂં. તેઓ કહે છે આ સંસારમાં ત્રણ વસ્તુઓ અત્યંત દુર્લભ છે.એક તો,આપણે મનુષ્ય થયા એ બહુ મોટી દુર્લભ ઘટના છે. આપણે મનુષ્ય છીએ એ કોઈની કૃપાનું પરિણામ છે. વર્તમાન સ્વભાવ,વૃત્તિ,પ્રવૃત્તિ જોઇને તો આપણે ખુદ આપણી જાતથી શરમિંદા થઇ જશું કે આપણે મનુષ્ય થવાને લાયક છીએ? કોઈની કરુણાનો પ્રસાદ છે. પછી આદિશંકર કહે છે કે ‘મુમુક્ષાભાવ’ જાગે કે મારે મુક્ત થવું છે. તત્વત: તો જગદગુરુ શંકરાચાર્ય કહે છે તું મુક્ત જ છે. જેમને તત્વની જાણકારી થઇ જય એમના માટે સંસાર બંધન ક્યાં છે? પરંતુ કેવળ બોલવાથી વાત નથી બનતી.